Lawrence George Durrell
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Lawrence George Durrell var en britisk forfatter, født i India. I 1930-årene ble han kjent med Henry Miller i Paris og skrev under innflytelse av Miller sin formelt eksperimenterende og halvpornografiske ungdomsroman The Black Book (1938).
Durrell var 1941–1956 i britisk utenrikstjeneste, blant annet i Egypt, Jugoslavia og Kypros, og hans inntrykk av de østlige middelhavslandene og av diplomatiet nedfelte seg i fengslende reiseskildringer: Prospero's Cell (1945), Reflections on a Marine Venus (1953) og Bitter Lemons (1957).I 1957-60 kom de fire bindene av hans hovedverk, den såkalte Alexandria-kvartetten, Justine, Balthazar, Mountolive og Clea (alle oversatt til norsk). Bøkene tar for seg en gruppe mennesker i det spennende Alexandria i 1930-årene, og i de tre første blir den samme handlingen gjentatt, sett fra forskjellige synspunkter. Durrell forsøker å gi en «firedimensjonal» skildring.I 1968 og 1970 kom Tunc og Nunquam (begge oversatt til norsk), senere utgitt i ett bind som The Revolt of Aphrodite. Dette er en stor filosofisk dobbeltroman lett forkledd som en eksotisk romanse med et visst preg av science fiction.Durrells viktigste romaner fra senere år hører til den såkalte Avignonserien, som er henlagt til tiden omkring andre verdenskrig: Monsieur (1974), Livia (1978), Constance (1982), Sebastian (1983) og Quinx (1985). Diktsamlingen Vega and Other Poems kom i 1973 og Collected Poems 1931–74 i 1980.Han var bror av Gerald Malcolm Durrell. Les mer i Store norske leksikon Storbritannias litteratur roman lyrikk Litteratur Begnal, Michael H., red.: On miracle ground: essays on the fiction of Lawrence Durrell, 1990, isbn 0-8387-5158-x, Finn boken  Bowker, Gordon: Through the dark labyrinth: a biography of Lawrence Durrell, 1996, isbn 0712666788, Finn boken  MacNiven, Ian S.: Lawrence Durrell : a biography, 1998, isbn 0-571-17248-2, Finn boken  Pine, Richard: Lawrence Durrell : the mindscape, 1994, isbn 0-312-12157-1, Finn boken